एल क्लासिको

एल क्लासिको (, ) या एल क्लासिक फुटबॉल के दो प्रतिद्वंद्वी क्लबों बार्सिलोना और रियल मैड्रिड के बीच किसी भी फुटबॉल मैच को दिया जाने वाला नाम है। मूल रूप से इसे सिर्फ़ स्पेनिश चैंपियनशिप में आयोजित प्रतियोगिताओं के लिए इस्तेमाल किया जाता था। अब इन दोनों क्लबों के बीच के हर मैच, जैसे कि यूईएफए चैंपियंस लीग, स्पेनिश सुपर कप और कोपा डेल रे को एल क्लासिको कहा जाता है। इसे दुनिया के सबसे बड़े क्लब फुटबॉल खेलों में से एक माना जाता है और यह सबसे ज्यादा देखे जाने वाले वार्षिक खेल आयोजनों में शामिल है।

दोनों क्लब दुनिया के सबसे धनी और सबसे सफल फुटबॉल क्लबों में शामिल हैं और सन् 2014 में फोर्ब्स ने बार्सिलोना और रियल मैड्रिड को दुनिया की दो सबसे मूल्यवान टीमों का दर्ज़ा दिया था। 21 अप्रैल 2024 को खेले गए मैच के बाद रियल मैड्रिड एल क्लासिको के परिणामों में 105 जीत के साथ, जबकि बार्सिलोना के 100 मैच जीते हैं और 52 मैच ड्रॉ रहे हैं।

प्रतिद्वंद्विता
इतिहास
रियल मैड्रिड और बार्सिलोना के बीच की प्रतिद्वंद्विता लंबे समय से खेल के आयामों को पार कर चुका है। यहां तक कि क्लबों के अध्यक्ष पद के चुनावों का दृढ़ता से राजनीतिकरण किया जाता है। एल क्लासिको बड़े पैमाने पर राजनीतिक अर्थ रखता है, क्योंकि मैड्रिड स्पेन की राजधानी और सबसे बड़ा शहर है और बार्सिलोना कैटलोनिया के स्वायत्त समुदाय की राजधानी और सबसे बड़ा शहर है, जिसमें एक स्वतंत्रता आंदोलन चल रहा है। ऐसे में रियल मैड्रिड को स्पेनिश राष्ट्रवाद के प्रतिनिधि के रूप में और बार्सिलोना को कैटलन राष्ट्रवाद के प्रतिनिधि के रूप में देखा जाता है।

क्रिस्टियानो रोनाल्डो और लियोनेल मेस्सी (2009-2018)

2009 और 2018 के बीच क्रिस्टियानो रोनाल्डो और लियोनेल मेस्सी के बीच प्रतिद्वंद्विता एल क्लासिको के इतिहास में सबसे अधिक प्रतिस्पर्धी रही है। इस प्रतिद्वंद्विता में दोनों खिलाड़ी अपने क्लबों के सर्वकालिक शीर्ष स्कोरर रहे हैं। दोनों खिलाड़ी रियल मैड्रिड और बार्सिलोना के साथ रहते हुए अधिकांश सीज़न के दौरान ला लिगा और चैंपियंस लीग में शीर्ष स्कोरर रहे। इस अवधि के दौरान रोनाल्डो ने तीन बार और मेस्सी ने पांच बार यूरोपीय गोल्डन शू जीता। इसके अलावा मेस्सी ने पांच बार और रोनाल्डो ने चार बार बैलोन डी'ओर पुरस्कार जीता।

सन्दर्भ

बाहरी कड़ियाँ



श्रेणी:फुटबॉल
श्रेणी:फुटबॉल क्लब